《缘识》
宋代·宋太宗

峄阳之山，传名日桐，
六律相沿五音中。七轸弦调皆是意，
審详五则亦如空。清秋寂静华堂深，
听之令我思沈吟。幽兰里韵冬夜永，
且合大道古人心。舜制南风治苍生，
方知尧化广聪明。初弹将了移声去，
悲风秋思翻更互。乌啼别鹤何凄凉，
秪闻断续手挥忙。慢引来催急风雨，
寒泉妙滴散馨香。